Matt Damon. Matthew Paige Damon ("talaffuzi: Mettyu Peyj Deymon;" 8-oktyabr, 1970-yil, Kembrij, Massachusets) – amerikalik kino, televideniye va dublyaj aktyori, ssenariychi va prodyuser. „Oskar“ mukofoti va ikkita „Oltin globus“ mukofoti sovrindori, shuningdek, BAFTA mukofotiga nomzod boʻlgan. Matt Damon „Good Will Hunting“ (1997), „Saving Private Ryan“ (1998), „Dogma“ (1999), „The Talented Mr. Ripley“ (1999); Oceanʼs tirologiyasi: „Ocean's Eleven“ (2001), „Oceanʼs Twelve“ (2004), „Ocean's Thirteen“ (2007); Bourne tetralogiyasi: „The Bourne Identity“ (2002), „The Bourne Supremacy“ (2004), „The Bourne Ultimatum“ (2007), „Jason Bourne“ (2016), shuningdek, „Murtadlar“ (2006), „Interstellar“ (2014), „Marslik“ (2015), „Ford v Ferrari“ (2019) va „Air“ (2023) filmlaridagi rollari orqali mashhur boʻlgan. Hayoti. Matt Damon 1970-yil 8-oktyabrda AQShning Massachusets shtati Kembrij shahrida tugʻilgan. Ikki yoshida oilasi bilan Boston chekkasidagi Nyuton shahrida koʻchib oʻtishgan. Otasi Kent Damon (1943—2017) soliq inspektori, onasi Nancy Carlsson-Paige esa Lesley universiteti professori, boshlangʻich taʼlim boʻyicha mutaxassis boʻlib ishlagan. Otasi tomonidan shotland va inglizlar avlodidan, onasi tomonidan fin va shvedlar avlodidan. Matt Damonning Kyle ismli akasi bor (1967-yilda tugʻilgan), kasbi haykaltarosh.